Provizorisks budžeta grozījumu projekts nr. 7 2007. gada - Vispārējam budžetam vispārējs - Ieņēmumu dokuments ieņēmumu un izdevumu kopsavilkums pa iedaļām - III iedaļa – Komisija /* COM/2007/0687 galīgā redakcija */





[pic] | EIROPAS KOPIENU KOMISIJA | Briselē, 7.11.2007 COM(2007) 687 galīgā redakcija PROVIZORISKS BUDŽETA GROZĪJUMU PROJEKTS NR. 7 2007. GADA VISPĀRĒJAM BUDŽETAM VISPĀRĒJS IEŅĒMUMU DOKUMENTS IEŅĒMUMU UN IZDEVUMU KOPSAVILKUMS PA IEDAĻĀM III iedaļa – Komisija (iesniegusi Komisija) PROVIZORISKS BUDŽETA GROZĪJUMU PROJEKTS NR. 72007. GADA VISPĀRĒJAM BUDŽETAMVISPĀRĒJS IEŅĒMUMU DOKUMENTS IEŅĒMUMU UN IZDEVUMU KOPSAVILKUMS PA IEDAĻĀMIII iedaļa – Komisija Ņemot vērā: - Eiropas Kopienas dibināšanas līgumu un jo īpaši tā 272. pantu, - Eiropas Atomenerģijas kopienas dibināšanas līgumu un jo īpaši tā 177. pantu, - Padomes 2002. gada 25. jūnija Regulu (EK, Euratom ) Nr. 1605/2002 par Finanšu regulu, ko piemēro Eiropas Kopienu vispārējam budžetam[1] un kurā jaunākie grozījumi izdarīti ar Padomes Regulu (EK, Euratom ) Nr. 1995/2006[2], un jo īpaši tās 37. pantu, Eiropas Komisija ar šo piedāvā budžeta lēmējinstitūcijai provizorisku budžeta grozījumu projektu (PBGP) Nr. 7 2007. gada budžetam to iemeslu dēļ, kas izklāstīti paskaidrojuma rakstā. SATURS 1. Ievads 4 2. Ieņēmumu prognozes palielinājums 4 2.1. PVN un NKI atlikumu pārskatīšana 4 2.2. Citi ieņēmumi 4 3. Maksājumu apropriāciju samazinājums 4 3.1. 1.a pozīcija – Konkurētspēja izaugsmei un nodarbinātībai 5 3.2. 1.b pozīcija – Kohēzija izaugsmei un nodarbinātībai 7 3.3. 2. pozīcija – Dabas resursu saglabāšana un pārvaldība 8 3.4. 3.a pozīcija – Brīvība, drošība un tiesiskums 9 KOPSAVILKUMA TABULA PA FINANŠU SHĒMAS POZĪCIJĀM 10 VISPĀRĒJS IEŅĒMUMU DOKUMENTS IEŅĒMUMU UN IZDEVUMU KOPSAVILKUMS PA IEDAĻĀM Vispārējais ieņēmumu dokuments un ieņēmumu un izdevumu kopsavilkums pa iedaļām ir nosūtīti atsevišķi, izmantojot SEI-BUD sistēmu. Vispārējā ieņēmumu dokumenta un pa iedaļām sniegto ieņēmumu un izdevumu kopsavilkuma angļu valodas versija ir pievienota budžeta pielikumam informācijas nolūkos. 1. Ievads Provizoriskajā budžeta grozījumu projektā (PBGP) Nr. 7 2007. gada budžetam ir ņemti vērā šādi apstākļi. - Nepieciešamība būtiski palielināt budžeta ieņēmumu prognozi, jo īpaši attiecībā uz PVN un NKI atlikumu prognozes pārskatīšanu (3 233,4 miljoni euro)[3]. - Nepieciešamība samazināt maksājumu apropriācijas 1.a, 1.b, 2. un 3.a budžeta pozīcijā (1 251,4 miljoni euro), ņemot vērā pārcelšanu, ko ierosināja vispārējā līdzekļu pārvietošanā. 2. Ieņēmumu prognozes palielinājums 2.1. PVN un NKI atlikumu pārskatīšana Saskaņā ar 16. pantu Padomes 2000. gada 22. maija Regulā (EK, Euratom ) Nr. 1150/2000, Komisija ierosina pārskatīt PVN un NKI pašu resursu atlikumu prognozes, pamatojoties uz pieejamo informāciju par palielinājumu 2 814,9 miljonu euro apmērā. Minētie grozījumi skar 3 1. un 3 2. nodaļu budžeta ieņēmumu daļā. Šajā posmā aprēķini par dalībvalstu NKI joprojām ir provizoriski, jo pašlaik notiek NKI datu pārbaude. Komisija pēc NKI komitejas sanāksmes 25. oktobrī šā PBGP budžeta procedūras gaitā pārskatīs iepriekš minētos skaitļus. 2.2. Citi ieņēmumi Neizmantotā Kopienas atbalsta atmaksa (6 1 5 0. postenis) un finanšu korekcijas saistībā ar struktūrfondiem (6 5 0 0. postenis) Ņemot vērā iekasēto summu 6 1 5 0. un 6 5 0 0. budžeta postenī un pieņemot, ka šīs summas šogad neizmantos, budžetā ierosināts iekļaut 179,5 miljonus euro. Procenti par novēlotiem maksājumiem un soda naudas Vispārējā ieņēmumu pārskata 7 0. un 7 1. nodaļā norāda procentus par novēlotiem maksājumiem un soda naudas. 2007. gada budžetā jau ir iekļauta summa 123 miljonu euro apmērā. Ņemot vērā summas, kuras šogad līdz šim ir iekasētas vai, iespējams, iekasēs, ierosināts iekļaut budžetā papildu 239 miljonus euro. 3. Maksājumu apropriāciju samazinājums Komisija ierosina pielāgot maksājumu apropriācijas atsevišķām budžeta pozīcijām, lai tās saskaņotu ar pēdējiem vajadzību novērtējumiem, un, pamatojoties uz pieņēmumu, ka budžeta lēmējinstitūcija apstiprinās maksājumu apropriāciju izlīdzināšanu starp budžeta pozīcijām, kas ir pieprasīta atsevišķi saskaņā ar Komisijas tā saukto „vispārējo līdzekļu pārvietošanu”. Šajā PBGP pieprasītajā maksājumu apropriāciju samazinājumā (1 251,4 miljoni euro) ir īpaši ņemti vērā šādi faktori. - Kohēzijas izdevumu precīzāka noteikšana, lai atspoguļotu pašreizējo stāvokli plānošanas posmā. - Iepriekšējo finanšu shēmu maksājumu pabeigšana. - Juridiskā pamata novēlotā pieņemšana un no tā izrietošie kavējumi jaunu programmu uzsākšanā. - Vajadzība ņemt vērā atsevišķu izmēģinājuma projektu īstenošanas gaitu un sagatavošanas darbības. Šis priekšlikums attiecas uz finanšu shēmas 1.a, 1.b, 2. un 3.a pozīciju. 3.1. 1.a pozīcija – Konkurētspēja izaugsmei un nodarbinātībai Ierosinātais maksājumu apropriāciju samazinājums 1.a pozīcijā ir 466,5 miljoni euro. Šajos paskaidrojumos skaitļi ir noapaļoti līdz tuvākajam miljonam. Izpētes pamatprogrammas (- 239 miljoni euro) Piektā pamatprogramma (EK) (- 60 miljoni euro). Visi maksājumi, kas veikti par Piekto pamatprogrammu, ir galīgie maksājumi. Atcelšanai ierosinātā summa būtībā ir saistīta ar šādām prioritātēm – „dzīves kvalitāte”, „konkurētspēja un noturīga izaugsme” un „cilvēkpotenciāls”. Šādi faktori pamato maksājumu apropriāciju vajadzīgo samazinājumu. - Projektu faktiskās izmaksas ir ievērojami mazākas par sākotnēji paredzētām summām, kas samazina Kopienas ieguldījumu un rada saistību atcēlumus pamatprogrammas noslēgumā. - Daži projektu veidi daudzos gadījumos ir beigušies agrāk nekā plānots (izpētes dotāciju pirmstermiņa pabeigšana). - Saņēmēji parasti beigu ziņojumus iesniedz novēloti. Turklāt parasti iesniegtā informācija beigu ziņojumos nav pilnīga, tas nozīmē, ka ir jāpieprasa papildu informācija. Šie divi faktori izraisa kavējumus galīgo maksājumu izpildē. Sestā pamatprogramma (EK) (- 149 miljoni euro). Sestā pamatprogramma ir pirmajā pabeigšanas gadā. Samazināšanai ierosinātā summa ir saistīta ar šādām darbībām – „cilvēkresursi”, „MVU”, „vide” un „infrastruktūra”. Galvenie iemesli tam, ka apropriācijas nav izpildītas, ir šādi: līgumu atcelšana pirms projektu uzsākšanas, projektu pirmstermiņa pabeigšana, projektu sākuma datumu aizkavēšanās, ziņojumu iesniegšanas kavējumi, projekta izmaksas mazākas nekā paredzēts. Sestā pamatprogramma ( Euratom ) (- 30 miljoni euro). Tā kā lēmumu par ITER (Starptautiskais kodoltermiskais eksperimentālais reaktors) kopuzņēmumu pieņēma un īstenoja ar novēlošanos, attiecīgais ieguldījums tika veikts ar viena gada kavējumu. Līgumā ir noteikts, ka maksājumu var veikt nākamajā gadā pēc piešķiršanas. Tas nozīmē, ka attiecīgais maksājums, kas būtu jāmaksā 2007. gadā, arī tiks izdarīts ar viena gada kavējumu – 2008. gadā. Konkurētspēja un jauninājumi (- 46 miljoni euro) Konkurētspējas un jauninājumu programma (KJP) uzņēmējdarbības politikas jomā (-30 miljoni euro). Šīs pozīcijas maksājumu apropriāciju summas samazinājums ir saistīts ar tirgus procedūru kavējumiem, kas ir raksturīgi, izveidojot šo jauno programmu 2007.-2013. gadam. Minēto kavējumu dēļ attiecīgos līdzekļus piešķirs tikai gada beigās, un tāpēc avansa maksājumus nemaksās. KJP informācijas sabiedrības politikas jomā (- 10 miljoni euro). Šajā pozīcijā ir paredzēta neizpilde 10 miljonu euro apmērā. Minētais apropriāciju pārpalikums ir saistīts ar novēlotu juridiskā pamata pieņemšanu (pieņemts 2006. gada 24. oktobrī, publicēts Oficiālajā Vēstnesī 2006. gada 9. novembrī) un ar faktu, ka KJP ir jauna programma ar jauniem mērķiem, kas jānosaka un jāīsteno. Tāpēc bija vajadzīgas vairākas pārvaldības komitejas sanāksmes, un pirmo darba programmu apstiprināja tikai 2007. gada 24. maijā. Uzaicinājumu iesniegt priekšlikumus publicēja 25. maijā, un to iesniegšanas termiņš ir 23. oktobris. Dotāciju līgumu parakstīšana sāksies 2008. gada sākumā. Maksājumi par projektiem 2007. gadā nav gaidāmi, un priekšfinansējuma maksājumi par dažiem pētījumiem arī ir aizkavējušies. Ir paredzams, ka 2007. gadā tiks samaksāts 1 miljons euro. KJP transporta un enerģētikas politikas jomā (- 6 miljoni euro). 2007. gads ir programmas „Saprātīga enerģija Eiropai II” pirmais gads, un sarunas, kuru rezultātā tiks parakstīti līgumi, nebeigsies agrāk par 2008. gadu. Tas nozīmē, ka priekšfinansējuma maksājumus varēs veikt 2007. gadā, un lielākā daļa apropriāciju šajā pozīcijā netiks izmantota. Enerģētika un transports (- 168 miljoni euro) Galileo (- 100 miljoni euro). Risinot grūtības, kas saistītas ar Galileo programmu, Komisija 2007. gada 19. septembrī iesniedza paziņojumu un priekšlikumu grozīt regulu par Galileo un EGNOS (Eiropas ģeostacionārās navigācijas pārklājuma dienesta) programmas izveidošanu. Ņemot vērā šo faktu, maksājumu apropriācijas, kas bija paredzētas šim gadam, netiks izmantotas. Kodoliekārtu slēgšana (- 45 miljoni euro). Samazinājums rodas no 66,5 miljonu euro papildinājuma 2006. gada beigās, kas deva iespēju apmaksāt vairākus Eiropas Rekonstrukcijas un attīstības bankas (ERAB) maksājumu pieprasījumus, kuri tika iesniegti agrāk nekā plānots („ front-loading ”). Saprātīga enerģija I (- 19 miljoni euro). Papildus neskaidrībai par iesniedzamo rēķinu grafiku, maksājumus ir aizkavējuši arī stingrie noteikumi par bankas garantijām, ko dažiem līgumslēdzējiem ir grūti izpildīt. Turklāt ir grūti prognozēt nesamaksāto saistību absorbēšanas spēju, jo pirmo starpposma maksājumu pieprasījumu analīzei vajadzīgs vairāk laika nekā paredzēts. Marco Polo (- 4 miljoni euro). 2007. gads ir programmas „ Marco Polo II ” pirmais gads, un sarunas, kuru rezultātā tiks parakstīti līgumi, nebeigsies agrāk par 2008. gadu. Tāpēc 2007. gadā priekšfinansējuma maksājums netiks veikts. Izmēģinājuma projekti un sagatavošanas darbības (- 12 miljoni euro) Atbalsts MVU jaunajā finanšu vidē (- 5 miljoni euro). Maksājumu apropriāciju summas, ko var izlietot šajā pozīcijā, samazinājums ir saistīts ar sagatavošanas darbību īstenošanas ritmu. Darbībā iesaistītajām starptautiskām finanšu iestādēm bija grūtības atrast sadarbības bankas reģionālā un vietējā līmenī, kuru lielums un spējas atbilst prasībām, lai īstenotu šo darbību. Erasmus jaunajiem uzņēmējiem (- 1 miljons euro). Šā projekta īstenošanai ir vajadzīga priekšizpēte. Tās veikšanai ir vajadzīgi 1,5 miljoni euro, kā rezultātā paliek pieejams atlikums. Pasākumi mikro, mazo un vidējo uzņēmumu sadarbības un partnerības veicināšanai (- 2 miljoni euro). Līgumus par šā izmēģinājuma projekta īstenošanu parakstīs gada beigās, tiklīdz noslēgs attiecīgās tirgus procedūras. Tāpēc pirmos maksājumus veiks 2008. gada sākumā, visu maksājumu apropriāciju summu atstājot pieejamu. Eiropas Savienības nozīme globalizētajā pasaulē (- 2 miljoni euro). Līgumus par šā izmēģinājuma projekta īstenošanu parakstīs gada beigās, tiklīdz noslēgs attiecīgās tirgus procedūras. Vienu priekšfinansējuma maksājumu 1 miljona euro apmērā varēs samaksāt 2007. gadā, atstājot pieejamu atlikušo maksājumu apropriāciju summu . Droša enerģētika – biodegviela (- 2 miljoni euro). Prognoze par šīs budžeta pozīcijas maksājumu apropriāciju izlietošanu parāda, ka visa pieejamā summa, iespējams, netiks izlietota. Šis gads ir šā izmēģinājuma projekta pirmais gads, un sarunas, kuru rezultātā tiks parakstīti līgumi, iespējams, nebeigsies agrāk par 2007. gada beigām vai par 2008. gada sākumu. Tāpēc 2007. gadā priekšfinansējuma maksājums netiks veikts. 3.2. 1.b pozīcija – Kohēzija izaugsmei un nodarbinātībai Struktūrfondi un Kohēzijas fonds (- 573 miljoni euro) Šajā provizoriskajā budžeta grozījumu projektā 1.b pozīcijai ir ierosināts maksājumu apropriāciju samazinājums 573 miljonu euro apmērā. Paskaidrojumus skatīt turpmāk tekstā. 2007. gads ir 2007.-2013. gada plānošanas perioda pirmais gads, kurā ir jāpieņem visas jaunās darbības programmas, kam seko pirmie avansa maksājumi. Pašlaik Komisija uzskata, ka 2007. gadā nevarēs samaksāt 1 miljardu euro no 7 miljardus euro lielā kopējā budžeta kā avansa maksājumus par jaunajām Kohēzijas politikas 2007.-2013. gada programmām, jo dažu programmu pieņemšana ir aizkavējusies. Turpretī maksājumi par struktūrfondu programmām, kas bija uzsāktas pirms 2007. gada, līdz šim ir pārsnieguši prognozes. Pieņemot, ka maksājumu pieprasījumu straujais pieauguma temps saglabāsies līdz gada beigām, tiem, iespējams, izlietos daļu no to maksājumu apropriāciju pārpalikuma, kas paredzēta 2007.-2013. gada programmu avansiem. Tomēr divās budžeta pozīcijas ir vajadzīgs veikt samazinājumu, taču ierobežotā mērā. Tās ir šādas ERAF pozīcijas – 2. mērķa programmu pabeigšana un Tehniskā palīdzība un jauninājumi (30 miljoni katrai). Attiecībā uz pirmo minēto samazinājums ir vajadzīgs saistībā ar maksājumu apturēšanu dažām Apvienotās Karalistes pamatprogrammām un URBAN programmām (no kurām dažas vēl nav uzsāktas), bet attiecībā uz otro minēto samazinājums ir vajadzīgs saistībā ar to, ka ir vajadzīgs ilgāks laiks jauninājumu rīcības programmu slēgšanai. Vēl būtiski kavējumi ir saistīti ar jauno pārrobežu programmu pieņemšanu Eiropas Kaimiņattiecību un partnerattiecību instrumenta ( ENPI ) ietvaros, kura kopfinansējumā piedalās Eiropas Reģionālās attīstības fonds (ERAF). Nevienu no šīm programmām neplāno pieņemt 2007. gadā, jo ir kavējumi dalībvalstu un ENPI valstu kopīgo programmu sagatavošanā. Rezultātā nevar izlietot avansiem ieplānotās summas (13 miljoni euro), ko finansē ERAF. Un pēdējā daļa ir saistīta ar Kohēzijas fonda projektiem, kas uzsākti pirms 2007. gada. Izņemot Portugāli un Poliju, kur maksājumu pieprasījumu prognoze tika pārsniegta, citās dalībvalstīs kopumā maksājumi tika veikti saskaņā ar plānoto, taču Bulgārijas, Spānijas, Čehijas un Slovēnijas maksājumu pieprasījumu skaits bija ievērojami mazāks nekā paredzēts. Rezultātā maksājumi tika veikti par aptuveni 500 miljoniem euro mazākā apmērā nekā plānots. Ņemot vērā iepriekš minēto, Komisija ierosina samazināt maksājumu apropriācijas šādām 1.b pozīcijas apakšpozīcijām. Budžeta pozīcija | Nosaukums | Izmaiņas (EUR) | 13 04 01 | Kohēzijas fonds – iepriekšējo projektu pabeigšana (projekti līdz 2007. gadam) | -500 000 000 | 13 03 04 | ERAF 2. mērķa pabeigšana (2000.-2006. gads) | -30 000 000 | 13 03 08 | ERAF pabeigšana – Tehniskā palīdzība un jauninājumi (2000.-2006. gads) | -30 000 000 | 19 08 02 02 | Pārrobežu sadarbība (CBC), iemaksa no 1.b pozīcijas (Reģionālā politika) | -12 753 208 | Kopā 1.b pozīcija | -572 753 208 | Komisijas priekšlikums atspoguļo jaunāko pieejamo informāciju un labākos aprēķinus PBGP ierosināšanas brīdī. Tomēr Komisija ir iecerējusi turpināt budžeta izpildes ciešu uzraudzību un sniegt gala vērtējumu par attīstības gaitu jauno 2007.-2013. gada programmu pieņemšanā un par attiecīgo avansa maksājumu veikšanu, un par saņemtajiem maksājumu pieprasījumiem par programmām un projektiem, kas uzsākti pirms 2007. gada, ko dalībvalstis iesniedz līdz oktobra beigām (1. novembrim Kohēzijas fondam), kas ir šā gada maksājumu pieprasījumu iesniegšanas termiņš. Tādējādi Komisija procesa gaitā var pārskatīt pieprasījumu attiecībā uz šo PBGP. Šis ir vienīgais veids, kā vienlaicīgi risināt divus galvenos, lai gan pretrunīgos jautājumus – pirmkārt, nodrošināt pietiekamus budžeta līdzekļus, lai apmierinātu visus saņemtos pamatotos maksājuma pieprasījumus un maksājamos avansus; otrkārt, iespēju robežās izvairīties no pārpalikuma gada beigās. Tādēļ Komisija, kur tas ir iespējams, sniegs atjauninātus pašreizējos novērtējumus, ņemot vērā šo ierosināto grozījumu iespējamo pārskatīšanu novembra sākumā. 3.3. 2. pozīcija – Dabas resursu saglabāšana un pārvaldība Eiropas Zivsaimniecības fonds (- 19 miljoni euro) Komisija vēl nav saņēmusi gandrīz pusi no divdesmit sešām jaunajām Eiropas Zivsaimniecības fonda 2007.-2013. gada programmām. Attiecīgie avansi 2007. gadā netiks samaksāti. Rezultātā Komisija ierosina 11 06 12. budžeta pozīcijā samazināt maksājumu apropriācijas 19,4 miljonu apmērā. Līdzīgu iemeslu dēļ, kas šajā PBGP minēti attiecībā uz ierosinātajiem grozījumiem struktūrfondiem un Kohēzijas fondam, Komisija procesa gaitā var pārskatīt skaitļus attiecībā uz šo PBGP. Vide (- 88 miljoni euro) Regulu par LIFE + programmu pieņēma 2007. gada 23. maijā. Neskatoties uz to, ka juridiskais pamats tika pieņemts ar aizkavēšanos, Komisija 2007. gadā cenšas sasniegt labu īstenošanas pakāpi. Uzaicinājumu iesniegt priekšlikumus publicēja 2007. gada 28. septembrī, aptverot summu 187 miljonu euro apmērā. Tāpēc projektus izvēlēsies 2008. gadā, un šai programmas daļai maksājumu apropriācijas 2007. gadā nebūs vajadzīgas. Maksājumu apropriācijas, ko jāizlieto 2007. gadā, ir saistītas ar pasākumiem, ko veic Komisija, lai atbalstītu Komisijas lomu vides politikas izveidošanā un īstenošanā (izpēte un izvērtējumi, pakalpojumi, lai īstenotu un integrētu vides politiku un likumdošanu, sanāksmes, semināri un darbsemināri ar ekspertiem un ieinteresētām personām), informēšanā, publicēšanā un izplatīšanā, kā arī ekspluatācijas izdevumu dotācijām NVO. 3.4. 3.a pozīcija – Brīvība, drošība un tiesiskums Brīvība, drošība un tiesiskums (- 104 miljoni euro) Ārējo robežu fonds (- 60 miljoni euro) un trešo valstu pilsoņu integrācija (- 32 miljoni euro). Pēc tam, kad juridiskais pamats tika pieņemts ar aizkavēšanos, stratēģiskās pamatnostādnes tika pieņemtas šā gada vasarā. Īstenošanas noteikumus pieņems tikai 2007. gada rudenī tulkošanas darbu lielā apjoma dēļ. Līdzekļu sadale dalībvalstu starpā ir noteikta. Pamatojoties uz to, finanšu lēmumi Ārējo robežu fondam tiks pieņemti līdz 2007. gada beigām. Ir paredzēts, ka darba programmu Kopienas pasākumiem attiecībā uz šo fondu pieņems rudenī; pēc tam tiks noteiktas kopējās saistības un pabeigti aicinājumi iesniegt priekšlikumus. Ņemot vērā juridiskā pamata pieņemšanas un vajadzīgo sagatavošanās darbību aizkavēšanos, 2007. gada programma dalībvalstīm tiks pieņemta tikai 2008. gada pirmajā semestrī. Tas attiecas arī uz dotāciju līgumu noslēgšanu Kopienas pasākumiem. Minēto kavējumu dēļ 2007. gadā maksājumi gandrīz netiks veikti. Daphne (- 7 miljoni euro). Jauno programmu piešķirs 2007. gada beigās, jo juridiskais pamats tika pieņemts ar nokavēšanos (pieņemts 2007. gada jūnija beigās, bet sākotnēji bija plānots to pieņemt 2006. gada beigās), kā arī ar nokavēšanos tika pieņemta procedūra finansēšanas lēmuma apstiprināšanai. Šo iemeslu dēļ priekšfinansējuma maksājumus veiks 2008. gadā un Komisija nevienu maksājumu apropriāciju nevarēs izlietot 2007. gadā. Pamattiesības un pilsoniskums (- 5 miljoni euro). Jauno programmu piešķirs 2007. gada beigās, jo juridiskais pamats tika pieņemts ar nokavēšanos (pieņemts 2007. gada aprīļa beigās, bet sākotnēji bija plānots to pieņemt 2006. gada beigās), kā arī ar nokavēšanos tika pieņemta procedūra finansēšanas lēmuma apstiprināšanai. Šo iemeslu dēļ 2007. gadā tiks veikti tikai priekšfinansējuma maksājumi par summu EUR 763 000. Tādējādi atlikušās apropriācijas netiks izmantotas. KOPSAVILKUMA TABULA PA FINANŠU SHĒMAS POZĪCIJĀM Finanšu shēma Pozīcija/apakšpozīcija | 2007. gada finanšu shēma | 2007. gada budžets + BG Nr. 1-5/2007 + PBGP Nr. 6/2007 | PBGP Nr. 7/2007 | 2007. gada budžets+BG Nr. 1-5/2007+ PBGP Nr. 6+7/2007 | |SA |MA |SA |MA |SA |MA |SA |MA | | 1. ILGTSPĒJĪGA IZAUGSME | | | | | | | | | | 1.a Konkurētspēja izaugsmei un nodarbinātībai |8 918 000 000 | |9 367 547 511 |7 011 294 397 | |-466 493 000 |9 367 547 511 |6 544 801 397 | |1.b Kohēzija izaugsmei un nodarbinātībai |45 487 000 000 | |45 486 784 504 |37 618 069 823 | |-572 753 208 |45 486 784 504 |37 045 316 615 | | Kopā | 54 405 000 000 | |54 854 332 015 |44 629 364 220 | |-1 039 246 208 |54 854 332 015 |43 590 118 012 | | Rezerve[4] | | |50 667 985 | | | |50 667 985 | | | 2. DABAS RESURSU SAGLABĀŠANA UN PĀRVALDĪBA | | | | | | | | | | tostarp ar tirgu saistītie izdevumi un tiešie maksājumi |45 759 000 000 | |42 711 661 000 |42 435 641 756 | | |42 711 661 000 |42 435 641 756 | | Kopā |58 351 000 000 | |56 250 230 036 |54 718 545 736 | |-108 120 000 |56 250 230 036 |54 610 425 736 | | Rezerve | | |2 100 769 964 | | | |2 100 769 964 | | | 3. PILSONISKUMS, BRĪVĪBA, DROŠĪBA UN TIESISKUMS | | | | | | | | | | 3.a Brīvība, drošība un tiesiskums |637 000 000 | |623 833 000 |473 908 000 | |-104 037 000 |623 833 000 |369 871 000 | |3.b Pilsoniskums | 636 000 000 | |819 799 099 |900 243 751 | | |819 799 099 |900 243 751 | | Kopā | 1 273 000 000 | |1 443 632 099 |1 374 151 751 | |-104 037 000 |1 443 632 099 |1 270 114 751 | | Rezerve[5] | | |25 934 000 | | | |25 934 000 | | | 4. ES KĀ GLOBĀLS PARTNERIS[6] | 6 578 000 000 | | 6 812 460 000 |7 352 746 732 | | | 6 812 460 000 |7 352 746 732 | | Rezerve | | | 67 000 | | | | 67 000 | | | 5. ADMINISTRĀCIJA[7] | 7 039 000 000 | |6 977 864 032 |6 977 764 032 | | |6 977 864 032 |6 977 764 032 | | Rezerve | | | 137 135 968 | | | | 137 135 968 | | | 6. KOMPENSĀCIJA | 445 000 000 | |444 646 152 |444 646 152 | | |444 646 152 |444 646 152 | | Rezerve | | | 353 848 | | | | 353 848 | | | KOPĀ | 128 091 000 000 |123 790 000 000 |126 783 164 334 |115 497 218 623 | |-1 251 403 208 |126 783 164 334 |114 245 815 415 | | Rezerve | | |2 314 928 765 |8 368 781 377 | | |2 314 928 765 |9 620 184 585 | | [1] OV L 248, 16.9.2002., 1. lpp. [2] OV L 390, 30.12.2006., 1. lpp. [3] Atjauninātu prognožu izmantošana ieņēmumu pusē uzlabo to maksājumu precizitāti, kas dalībvalstīm ir jāmaksā budžeta gadā. Atbilstīgi ierosinātajiem labojumiem dalībvalstis samazinās savas uz NKI balstītās iemaksas. [4] Aprēķinot rezervi 1.a pozīcijā, nav iekļauts Eiropas Globalizācijas pielāgošanas fonds (EGF). [5] Eiropas Savienības Solidaritātes fonda (ESSF) summa ir iekļauta papildus attiecīgajām pozīcijām saskaņā ar 2006. gada 17. maija Iestāžu nolīgumu (OV C 139, 14.6.2006.). [6] 2007. gada 4. pozīcijas rezervē nav ņemtas vērā apropriācijas, kas saistītas ar rezervi palīdzībai ārkārtas gadījumos (234,5 miljoni euro). [7] Lai aprēķinātu rezervi zem maksimālās robežas 5. pozīcijā, ir ņemta vērā 1. zemsvītras piezīme 2007.-2013. gada finanšu shēmā par summu 76 miljoni euro personāla iemaksām pensiju shēmā.